  Майя Бывальцева 10-15 куарусёнэ Ижкарын Горд фестиваль (Рыжий фестиваль) ортчоз. Ужрадлы 15 ар тырмемен валче радъясьёс выль вожвылъяськонъёс малпазы – «Тужгес горд йырсиё адями» но «Устоез горд ёрос». Со сярысь журналистъёслы вераз кар администрациысь лулчеберетъя но туризмъя управленилэн кивалтӥсезлэсь ужзэ быдэсъясь Татьяна Шитова. Тужгес горд йырсиё адями зарни горд ӟичылэсь синпелетсэ басьтоз Татьяна Шитова, Ижкар администрациысь лулчеберетъя но туризмъя управленилэн кивалтӥсезлэсь ужзэ быдэсъясьТатьяна Шитовалэн кылъёсызъя, карын сямлы пӧрмем ужрадъёс но радъяськозы. 10-14 куарусёнэ Ижкарысь школаосын, нылпи садъёсын но лулчеберетъя юртъёсын «Горд мылкыд» («Рыжее настроение») арня ортчоз. Вылез со бордын: котькуд ёросын площадкаез усьтонъёс ортчозы. 14-тӥ куарусёнэ – Ленин, Устинов но Первомай ёросъёсын, <…> озьы ик кык бадӟым площадкаос ужалозы: Космонавтъёслэн парказы, отчы тужгес трос калык люкаське, но Киров нимо парк Татьяна Шитова, Ижкар администрациысь лулчеберетъя но туризмъя управленилэн кивалтӥсезлэсь ужзэ быдэсъясь15-тӥ куарусёнэ «Гордъёс питранъёс вылын» («Рыжие на колёсах») велопарад ортчоз. Пусйиськон Автозавод урамысь 3а номеро юрт «»Столица» вузкароннилэн парковкаез) дорын 13 час 30 минутэ кутскоз. Кутскон сётозы 14 час 45 минутэ, 15 час 30 минутозь Киров нимо парке вуыны кулэ. Маршрутлэсь (Автозавод урам – Октябрьлы 10 ар – Пушкинской – Киров – Киров нимо парк) куд-ог люкетъёссэ автотранспорт понна ворсаллялозы. «Маршрут ГИБДДен соглаштэмын луоз, кышкыттэмлыкез радъян вылысь куд-ог урамъёслэн люкетъёссы ворсамын луозы», - валэктӥз Татьяна Шитова. Мынон-ветлонэз огдырлы гинэ дугдытъялозы. Рос-прос ивортонэз карлэн сайтаз ужрад азьын шараялозы. Горд фестивальлэн валтӥсь ужрадъёсыз: 14-тӥ куарусён 14:00-16:00 – Устинов ёрослэн администрациезлэн юртэз азьын (Вормонлы 40 ар, 60а) «Горд фитнес»; 14:00-16:00 – Ленин ёросысь ЗАГС ёзэт азьын (Клубной, 33) шулдыръяськонъёсын но концертэн «Горд мылкыд» ужрад; 17:00-19:00 – Первомай ёросысь Крым аллеяын шулдыръяськон ужрадъёс. 15-тӥ куарусёнэ 11:00-16:00 – горд кысъем зоопарклэн вордӥськем нуналэз; 12:00-20:00 – Вотка шоссеысь Космонавтъёслэн парказы «Горд фестиваль – 2018» шулдыръяськон; 14:00-16:00 – Киров нимо паркын творчествоя «Горд кар» ужрад ортчоз; 14:45 – вузкаронъя но шулдыръяськонъя «Столица» центр дорын велопарад кутскоз. 16-тӥ куарусёнэ 13:00-16:00 – Ломоносов ульчаысь 21а юрт вӧзысь спортплощадкаын урам баскетболъя ӵошатсконъёс. Тегъёс: Мерлык Лулчеберет Туризм Ижкар Зоопарк Удмуртия паркъёс Удмуртиысьтуризм  